**Jednotlivé vozidlo s obmedzenou prevádzkou môže byť**:

* po domácky vyrobené vozidlo , ktoré nebolo komerčné vyrobené alebo
* komerčne vyrábané vozidlo vyrobené pred 1.júlom 2009

**Vnútroštátne schválenie jednotlivého vozidla s obmedzenou prevádzkou možno udeliť jednotlivému vozidlu určenému výlučne na poľnohospodárske práce na obmedzenom území v rámci obhospodarovaného územia. Ide o tieto vozidlá** :

* kolesové traktory,
* pasové traktory,
* prípojné vozidlá určené za traktory,
* ťahané výmenné vozidlá určené za traktory,
* poľnohospodárske pracovné stroje samohybné,
* lesné pracovné stroje samohybné.

**Technické požiadavky na jednotlivé vozidlo s obmedzenou prevádzkou**

1. Jednotlivé vozidlo s obmedzenou prevádzkou musí spĺňať základné technické požiadavky na

* osvetlenie (rovnaké podmienky ako pre kategóriu T),
* brzdové zariadenia (musia byť vybavené prevádzkovou a parkovacou brzdou),
* zvuk vozidla (musí mať klaksón),
* spájacie zariadenia (môže/nemusí),
* zvláštne výstražné svetlo oranžovej farby (maják),
* označenie pre pomalé vozidla (trojuholník pre pomalo idúce vozidlá a nálepka rýchlosti),

1. Spaľovací motor jednotlivého vozidla s obmedzenou prevádzkou musí byť použitý taký, ktorý je bežne vyrábaný a môže byť použitý z vyradeného vozidla
2. Identifikačné číslo vozidla VIN na jednotlivé vozidlo, ktoré je vyrobené

* po domácky, umiestňuje jednotlivý výrobca, ( musí obsahovať aspoň 5 znakov a nesmie obsahovať znaky ,,I´´ , ,,O´´ , ,,Q´´
* komerčné, umiestňuje výrobca vozidla

**Prípojné vozidlo**

* osvetlenie (rovnaké podmienky ako pre kategóriu R),
* brzdové zariadenia (ak súčet najvyšších technicky prípustných hmotností pripadajúcich na nápravu t.j. sčítanie všetkých hmotností na každú nápravu spolu : - nepresahuje 1500kg, nemusí byť vybavené brzdnou sústavou, - presahuje 1500kg, musia byť vybavené aspoň nájazdovou brzdovou sústavou, -presahuje 3500 kg, musia byť vybavené priebežnou alebo polopriebežnou brzdovou sústavou. Prevádzková brzda musí pôsobiť aspoň na dve kolesa každej nápravy. Priebežné alebo polopriebežné brzdné sústavy musia byť také, aby v prípade prerušenia spojovacieho zariadenia za jazdy bolo automaticky zabezpečené zastavenie prípojného vozidla. Prípojné vozidlá vybavené nájazdovou brzdnou sústavou musia byť vybavené zariadením (reťazou, lanom), ktoré by v prípade prerušenia hlavného spojovacieho zariadenia zabránilo aby sa oje dotklo zeme a zaistilo zvyškové riadenie prípojného vozidla. Prípojné vozidla vybavené prevádzkovou brzdnou sústavou musia mať zabezpečené aj parkovacie brzdenie, a to aj keď je vozidlo oddelené od traktora. Parkovacie brzdenie musí byť možné aktivovať osobou stojacou na zemi.)
* označenie pre pomalé vozidla (trojuholník pre pomalo idúce vozidla a nálepka rýchlosti),
* Identifikačné číslo vozidla VIN ( musí obsahovať aspoň 5 znakov a nesmie obsahovať znaky ,,I´´ , ,,O´´ , ,,Q´´